Muškátový kvet

náhľad|Miešok okolo semena stromu muškátovník voňavý
náhľad|Miešok bez orieška pripomína kvet
Muškátový kvet je korenina, ktoré sa získava z tropickej dreviny muškátovníka voňavého (lat. Myristica fragrans). Plodom tohoto stromu je bobuľa, v ktorej dozrieva semeno, muškátový orech uzavretý v miešku.

 Zber a sušenie 
Keď plod muškátovníka voňavého, pripomínajúci svojim vzhľadom marhuľu, alebo broskyňu praskne pozdĺž brázdy na svojom povrchu a dozreje a odokryje pohľad na semeno plodu v šarlátovo-červenom miešku, začína sa zber ovocia. Plod sa opatrne rozlomí, miešok sa ručne opatrne oddelí od semena a stlačí aby bol plochý. Suší sa v polotieni asi 10 – 14 dní, alebo v špeciálnych sušiarňach. Pri sušení sa stráca pôvodná červená farba a mení sa na bledšiu, žltkasto-hnedú. Korenie sa stáva krehkým a ľahko sa drví.

 Chuť a použitie 
Chuť korenia je podobná ako chuť muškátového oriešku, ale jemnejšia. Používa sa na dochucovanie pečiva, mäsa, rýb a zeleniny a pri konzervovaní a nakladaní.

 Referencie 

 Pozri aj 
 Muškátový orech
 Muškátovník voňavý

 Externé odkazy 
 Muškátový oriešok a muškátový kvet
 How Farmers In One Indian Village Crafted The Most Expensive Nutmeg and Mace
 Processing of Nutmeg

Kategória:Koreniny